**Ելիզավետա Պետրովնա Գլինկա** (առավել հայտնի է Բժիշկ Լիզա անունով, փետրվարի 20, 1962(1962-02-20), Մոսկվա, ԽՍՀՄ - դեկտեմբերի 25, 2016(2016-12-25), Սև ծով), ռուս բարերար, բժիշկ-ռեանիմատոլոգ, քաղաքական գործիչ, «Հույս» աջակցության հիմնադրամի անդամ, ԱՄՆ VALE Hospice International կազմակերպության հիմնադիր տնօրեն, իրավապաշտպան, «Արդար օգնություն» հիմնադրամի գործադիր տնօրեն, ՌԴ նախագահին կից Քաղաքացիական հասարակության զարգացման և մարդու իրավունքների պաշտպանության հարցերի խորհրդի անդամ։

Կենսագրություն
--------------

Բժիշկ Լիզան ծնվել է 1962 թվականին Մոսկվա քաղաքում, զինվորականի և բժիշկ-սննդաբան, խոհարարագետ, հայտնի հեռուստահաղորդավարուհի Գալինա Պոսկրյոբիշևայի ընտանիքում։ Լիզայից և նրա եղբորից բացի ընտանիքում ապրում էին վաղ տարիքում որբացած իրենց երկու զարմիկները։ Լիզան 1986 թվականին ավարտել է Ն.Ի. Պիրոգովի անվան Ռուսաստանի պետական բժշկական համալսարանը՝ մանկական անեսթեզիոլոգ-ռեանիմատոլոգ մասնագիտությամբ։
Նույն թվականին ամուսնացել է փաստաբան Գլեբ Գլինկայի հետ և մեկնել ԱՄՆ։ ԱՄՆ-ում 5 տարի մահացող հիվանդների հիվանդանոցներում կատարել է բարեգործական աշխատանքներ։ 1991 թվականին Դարտմուտի քոլեջում ստացել է երկրորդ կրթությունը՝ պալիատիվ բժշկություն մասնագիտությամբ։ Վերադառնալով Ռուսաստան Լիզան ակտիվ մասնակցություն է ունեցել Առաջին մոսկովյան հոսփիսի աշխատանքում, ինչպես նաև 1999 թվականին Կիևում հիմնել առաջին հոսփիսը։ Բժիշկ Լիզան 2007 թվականին Մոսկվայում հիմնել է «Արդարացի օգնություն» միջազգային հասարակական բարեգործական հիմնադրամը, որը հովանավորում էր Արդար Ռուսաստան քաղաքական կուսակցությունը։ Հիմնադրամը օգնություն է ցուցաբերում քաղցկեղով հիվանդներին, ինչպես նաև աղքատ և անօթևան մարդկանց։ Բժիշկը մի առիթի ժամանակ նշել է․ 

|  |  |  |
| --- | --- | --- |
|  | Ես, ինչպես բոլոր մարդիկ, մահից վախենում եմ, որովհետև չգիտեմ, թե դա ինչպես է լինելու՝ հանկարծակի, թե երկարատև տառապանքներից հետո։ Սակայն ես ուզում եմ, որ եթե մահանամ, հիմնադրամը շարունակի գործել այնպես, ինչպես եղել է |  |

 Լիզան մի քանի անգամ մարդասիրական նպատակներով Սիրիա է մեկնել, խաղաղ բնակիչներին դեղորայք բաժանել և բժշկական օգնություն ցույց տվել։ Ուկրաինայի արևելքում տեղի ունեցած զինված հակամարտության հետևանքով տուժված երեխաներին նա տեղափոխել է Մոսկվա՝ բուժման նպատակով։ Բժիշկ Լիզայի նախաձեռնությամբ օգնություն են ստացել նաև Ռուսաստանում անտառային հրդեհներից տուժածները, Կրիմսկի ջրհեղեղից տուժածները։ Չնայած որ, 2012 թվականի հունվարին սառեցվել են ֆոնդի հաշիվները, բայց «Արդար օգնություն» հիմնադրամի գործունեությունը շարունակվել է։ Լիզայի ղեկավարած հիմնադրամը 2009 թվականին և ապրիլյան քառօրյա պատերազմի ժամանակ աջակցել է նաև Արցախին։ Ելիզավետա Գլինկան մի քանի անգամ ներառվել է Ռուսաստանի 100 ամենաազդեցիկ կանանց ցուցակում:

Դոնեցկից երեխաներին էվակուացնում են Մոսկվա բուժման նպատակով Նրա բարեգործական գործունեության մասին վավերագրական ֆիլմը 2009 թվականին արժանացել է ՏԷՖԻ մրցանակի։ Ռուսաստանի Դաշնության նախագահ Վլադիմիր Պուտինը 2016 թվականի դեկտեմբերի 8-ին Ելիզավետա Գլինկային պետական մրցանակ էր շնորհել բարեգործական և իրավապաշտպան գործունեության մեջ ակնառու ձեռքբերումների համար։

Վլադիմիր Պուտինը Ելիզավետա Գլինկային պետական մրցանակ շնորհելու ժամանակ, 2016 թվական, դեկտեմբերի 8

Մահը
----

2016 թվականի դեկտեմբերի 25-ին Չկալովսկից (ՌԴ) Սիրիա մեկնող օդանավը Սոչիում վառելանյութ վերալիցքավորելուց հետո օդ է բարձրացել և ընկել Սև ծովը։ Օդանավի մեջ էր նաև Բժիշկ Լիզան։ Նա Լաթաքիայի համալսարանական հոսպիտալին անհրաժշետ դեղորայք էր օգնություն տանում։ Ինքնաթիռի աղետի զոհերի մարմնի մնացորդների մեջ ԴՆԹ-փորձաքննությամբ ճանաչվել է Ելիզավետա Գլինկան։ 2017 թվականի հունվարի 16-ին Ելիզավետա Գլինկային հուղարկավորել են Մոսկվայի Նովոդևիչյան գերեզմանատանը։

Ծանոթագրություններ
------------------

1. 1 2
2. ↑
3. ↑  "Արխիվացված պատճենը". Արխիվացված է the original 2016 թ․ օգոստոսի 18-ին. Retrieved 2016 թ․ դեկտեմբերի 26. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Արխիվացված պատճենը". Արխիվացված է the original 2016 թ․ օգոստոսի 15-ին. Retrieved 2016 թ․ դեկտեմբերի 26. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Արխիվացված պատճենը". Արխիվացված է the original 2020 թ․ հունիսի 13-ին. Retrieved 2016 թ․ դեկտեմբերի 26. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑  "Արխիվացված պատճենը". Արխիվացված է the original 2016 թ․ դեկտեմբերի 27-ին. Retrieved 2016 թ․ դեկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
17. ↑
18. ↑
19. ↑
20. ↑  Ռուսաստանում համազգային սուգ է
21. ↑

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ԿենդանիՄատյան |
|  |
| Թեմատիկ կայքեր | Internet Movie Database · ԿինոՊոիսկ |
|  |
| Բառարաններ և հանրագիտարաններ | Լենտապեդիա |
|  |
| Չափորոշչային վերահսկողություն | GND: 1153743523 · LCCN: nb2018014816 · LNB: 000277368 · VIAF: 3069148997637259870004 · WorldCat VIAF: 3069148997637259870004 |

 |